<classify> NORA DAMIAN Na LEONARD MANGOA-DAR ES SALAAM KUFUATIAtahadhari ya tishio la shambulizi la kigaidi jijini Dar es Salaam, lililotolewana Ubalozi wa Marekani nchini, viongozi wa Serikali na polisi wamewaondoa wananchiwasiwasi huku wakisema wanaendelea kufuatilia taarifa hizo. Juzi Ubaloziwa Marekani nchini, ulichapisha katika mtandao wake tahadhari ya shambulizi,ukisema umepata tetesi kuwa limepangwa kufanyika Dar es Salaam maeneo yaMasaki. Tahadharihiyo ilisema maeneo yanayolengwa ni mahoteli na migahawa ambayo hutembelewa nawatalii, ikiwemo eneo maarufu la maduka ya Slipway. Baada yatahadhari hiyo, jana ubalozi wa nchi hiyo nchini Uganda, ulitoa tahadhari ya shambulizi nchini humo na kuwataka wananchi kuwa makinikatika maeneo wanayozuru. Hata hivyo ubalozihuo kwa tahadhari hiyo waliyotoa ya shambulizi la Dar na Uganda, ulisema; Ubalozihauna ushahidi wa moja kwa moja wa tishio hilo ama taarifa za muda ganimashambulizi yatatokea, hata hivyo unawaonya wananchi kuchukua tahadhari. TAARIFA YA KANGI LUGOLA Kutokana na tahadhari hiyo, jana Waziri wa Mamboya Ndani ya Nchi, Kangi Lugola, alisema vyombo vya ulinzi vinaendelea nauchunguzi juu ya suala hilo. Nataka niwathibitishie Watanzania nchiimeendelea kuwa na amani na usalama na tutahakikisha maisha na mali za wananchizinalindwa. Vyombo vya ulinzi na usalama viko imara,havitikisiki, vimejipanga vizuri kwa jambo au tishio lolote la kiusalama ambalolinaweza kutokea, alisema Lugola. Alisema tahadhari hiyo ya kiusalama ni ya kawaida,ambayo Watanzania hawapaswi kuwa na wasiwasi kwani Serikali iko imara. Ni tahadhari za kawaida ambazo huwa zinatokeakama ambavyo huwa tunatoa tahadhari za mambo ya tsunami, mvua nyingi nanyingine mbalimbali. Kama wenzetu wameweza kuzipata na tumewasiliananao kupitia Jeshi la Polisi, niwahakikishie Watanzania wasiwe na hofu walawasiwasi, nchi yao iko imara, ina usalama wa hali ya juu. Vyombo vinaendelea kufanya kazi yake na tuviacheviendelee kufanya kazi. Watanzania waendelee na shughuli zao kama kawaida, nakama taarifa hizi zipo, ni za kweli, sisi tupo imara, tunaendelea, kwahiyohakuna sababu ya Watanzania kuwa na hofu, alisema. IGP SIRRO Juzi piaMkuu wa Jeshi la Polisi IGP, Simon Sirro, alikaririwa na vyombo vya habariakisema walishapata fununu za shambulio hilo kabla Ubalozi wa Marekani haujatoatahadhari juu ya tukio hilo. Kwa mujibuwa IGP Sirro, walipata taarifa kuhusiana na tishio hilo tangu Jumanne wiki hiina kwamba timu zao za operesheni na intelijensia zinaifanyia kazi. Alisemataarifa hiyo inaweza kuwa ya kweli au uongo, lakini wao kama vyombo vya ulinzihuwa hawapuuzi jambo. RC DAR Mkuu waMkoa wa Dar es Salaam, Paul Makonda, alisema jiji lipo shwari na vyombo vyaulinzi na usalama vinafanya kazi kama kawaida. Hakunataarifa yoyote iliyotoka katika ofisi yangu wala mamlaka ya kitaifa kwa maanaya Mheshimiwa Rais. Niwatoe hofu walio kwenye mahoteli na wageni kwenye jijiletu kwamba hakuna tishio, alisema. Makonda pia aliulaumu Ubalozi wa Marekani na kuutaka kuzingatiakatiba na sheria za Tanzania, kwani kuna vyombo maalumu vya kutangaza kama kunahali ya hatari. Naye Mkuu wa Kitengo cha Ushirikiswaji Jamii, Kamishna wa Polisi MusaAli Musa, alisema wameyasikia matishio hayo kutoka katika vyanzo vilivyoyatoana kwamba kazi yao ni kuhakikisha nchi haina matishio ya aina yoyote. Nchi bado ni shwari, hatujaweza kuona matukio makubwa kamayanavyoelezwa, inawezekana yapo, lakini sisi tunaendelea kuyafanyia kazi ilikuhakikisha tunabaki katika mazingira salama. Niwahakikishie wananchi kuwa Jeshi la Polisi lipo na linaendelea namikakati yake, na moja ya mikakati yake ni kuona kwamba linawashirikishawananchi na makundi mbalimbali ya watu. Kama tishio hili utaona linahusu sehemu kubwa ya hoteli, lakini tutashirikishamakundi ya watu ili kuona tunabaki salama ili nchi iendelee kuwa salama,alisema Kamishna Musa. MAENEOYALIYOTAJWA Kutokana na tishio hilo, MTANZANIA lilitembelea maeneo yaliyotajwakukabiliwa na tishio hilo la kigaidi, ikiwamo hoteli mbalimbali za kitalii nakukuta shughuli zikiendelea kama kawaida. Gazeti hili lilishuhudia wageni kutoka maeneo mbalimbali wakiingiakatika Hoteli ya Coral Beach maarufu kama Best Western iliyopo Masaki. Mmoja wa wafanyakazi wa hoteli hiyo, Ibrahim Kasu, ambaye hakutakakulizungumzia suala hilo kwa undani kwa kuwa si msemaji wa hoteli hiyo, alisemakwao suala la ulinzi wamekuwa wakilipa uzito mkubwa hata kabla ya kuwapo kwatishio hilo. Siku zote tunahakikisha tunao askari wa kutosha kufanya ukaguzi, kila mgeni anayeingia ni lazima kujua anakwenda wapi na anakwenda kufanya nini, alisema Kasu. UBALOZI WA MAREKANIWAKIRI KUFANYA MAKOSA Katika hatua nyingine Serikali imemwita Kaimu Balozi wa Marekani kutoa ufafanuzi wa taarifa yao ya kuwapo tishio la usalama nchini. Taatifa iliyotolewa kwa vyombo vya habari na Kitengo cha Mawasoliano cha Wizara ya Mambo ya Nje na Ushirikiano wa Afrika Mashariki, Dar es Salaam jana, ilisema katika kikao hicho Katibu Mkuu wa wizara hiyo, Dk Faraji Mnyepe alikutana na kufanya mazungumzo ya kina na mwakilishiwa balozi wa Marekani, Ann Marie Warmenhoven. Ubalozi umetambua na kukiri ujumbe umetumwa na wao, lakini tumewatka wafuate taratibu za kidiplomasia,ilisema taarifa hiyo. Ilisema Ubalozi wa Marekani umekiri umefabnya makosa ya kutoa tetesi ambazo hazikulenga raia wa Marekani pekee, bali raia wote wakitambua hawana mamlaka ya kufanya hivyo. Taarifa hiyo ilisem aujumbe huo umezua taharuki kwa wananchi na wageni wanaotarajia kuitembelea Tanzania. Kutokana na hali hiyo, wizara hiyo imeukmbusha Ubalozi wa Marekani ukuhimu wa kuzingatia sheria za nchi na taratibu za kidiplomasia zinazokubalika duniani mote katika utoaji wa taatrifa za aina hii. Mnyepe amewataka wananchi na jumuiya za kimataifa na wageni mbalimbali waliopo nchini na wanaotarajia kuitembelea Tanzania kuendelea na shughuli zao kama kawaida. Mpaka sasa hakuna tarifa yoyote iliyothibitishwa ya kuwapo tishio la aina hii nchini, vyombo vya ulinzi na usalama vimejizatiti kukabiliana na tishio lolote,ilisema taarifa hiyo.  <topic>: kitaifa 